Jelaskan Siaran Astro dari Program Angkasawan Negara Malaysia dalam bahasa melayu

Saluran satelit pertama negara, Astro dilantik sebagai pusat transmisi di Malaysia yang akan menyiarkan secara langsung pengembaraan dua angkasawan ini kepada semua stesen televisyen di Malaysia. Malah Astro juga mendahului stesen televisyen lain apabila memperkenalkan saluran khusus Angkasa1 (disebut Angkasawan) menerusi saluran 588.

Detik pelancaran roket Soyuz, disiarkan secara langsung dari Baikonur, Moscow, Houston dan Astana. Visual kapal Soyuz berlabuh di Stesen Angkasa Antarabangsa (ISS) turut dipaparkan.

Perbualan video antara angkasawan dengan pemimpin negara juga turut disiarkan secara langsung pada waktu dan masa tersebut. Saluran Angkasa1 memaparkan temu ramah bersama Perdana Menteri Malaysia , Datuk Seri Abdullah Ahmad Badawi; temuramah bersama Menteri Sains, Teknologi dan Inovasi, Datuk Seri Dr Jamaluddin Jarjis; temuramah bersama ibu bapa, pengarah program angkasawan; saintis serta angkasawan NASA.